**Spila DAISY stafrænar hjóðbækur með Victor Reader Stream**

**RAFHLÖÐU UPPLÝSINGAR**

* Gerð rafhlöðu: HumanWare útskiptanleg, endurhlaðanleg rafhlaða fylgir tækinu.
* Hleðslutími: 4 tímar til að fullhlaða.
* Ending hleðslu: Fullhlaðin rafhlaða gefur allt að 15 klukkustunda spilunartíma.

**HELSTU AÐGERÐIR TÆKISINS**

**Power á og af**

Til að kveikja á spilaranum, ýttu á og haltu niðri kringlótta Power takkanum, sem er staðsettur á vinstri hlið spilarans, nærri topphorni. Þú munt heyra bíp hljóð og “Velkominn” skilaboð.

Til að slökkva á spilaranum, ýttu aftur á og haltu niðri Power takkanum. Þú munt heyra tvö bíp þegar hann slekkur á sér.

**Takka upplýsari**

Þegar SD eða USB er tengt, ýttu á og haltu niðri Upplýsinga (0) takkanum til að fara í takka upplýsinga ham. Ýttu og haltu niðri Upplýsingatakkanum aftur til að fara úr takka upplýsingaham.

Þegar ekkert SD eða USB er tengt, er takka upplýsingahamurinn alltaf virkur.

Þegar takka upplýsingahamurinn er virkur geturðu ýtt á hvaða takka sem er til að heyra virkni hans.

**Innbyggðar notendaleiðbeiningar (á ensku)**

Þú getur komist í innbyggðar notendaleiðbeiningar hvenær sem er með því að ýta á og halda niðri takka 1. Ýttu aftur á hann til að hætta.

**Setja inn og fjarlægja SD kort**

Til að setja inn og taka út SD kort skaltu gera eftirfarandi:

* Hafðu spilarann fyrir framan þig. Raufin fyrir SD kortið er fyrir miðju á topp kantinum.
* Eitt horn á SD kortinu er klippt í 45 gráður.

Þetta klippta horn á að vera niðri hægra megin, þegar þú setur kortið í slottið á spilaranum. Ef kortið er ekki sett rétt inn, mun vera fyrirstaða. Kortið er með smá rofa á hliðinni, til að loka fyrir að hægt sé að skrifa á það. Þessi rofi á að vera stilltur á “opinn” ef þú ætlar að setja gögn á kortið, eins og t.d. að setja inn eða eyða bókum. Ef þú ætlar bara að hlusta á bækur, geturðu haft takkann upp til að ritverja kortið.

* Ýttu kortinu varlega niður í raufina þangað til það smellur á réttan stað.
* Til að fjarlægja kortið, skaltu ýta kortinu niður til að losa það. Síðan skaltu farlægja það úr tækinu.

**Spila eða stoppa lestur á bók**

Til að hefja lestur á hljóðbók, skaltu ýta á appelsínugula Spila/Stoppa takkann.

Til að hætta að spila bók, ýttu aftur á Spila/Stoppa takann.

**Spóla fram og til baka**

Þessir takkar gera þér kleift að spóla hratt fram og til baka.

Ýttu og haltu niðri Spóla fram eða til baka takkanum þangað til þú er kominn á réttan stað, hraðinn mun aukast því lengur sem þú heldur takkanum niðri. Fyrir hverjar 3 sekúndur sem þú heldur takkanum niðri muntu fara fram eða til baka 1 mínútu, 2 mínútur, 5 mínútur, 10 mínútur, 15 mínútur o.s.frv. Lengsta stökkið er 5 mínútur. Á milli hvers 5 mínútna stökks, mun Stream tilkynna tímastökkið og spila á venjulegum hraða smá bút.

Ef þú einfaldlega smellir á Spóla fram eða til baka takkana í staðinn fyrir að halda þeim niðri, mun spilunin hoppa 5 sekúndur fram eða til baka.

**Breyta hljóðstyrk, hraða og hljóm/tónhæð**

Þegar kveikt er á Stream skaltu ýta nokkrum sinnum á Power takkann efst á hliðinni, til að skipta á milli hljóðstyrks, hraða og hljóm/tónhæðar stillinga. Ef takkinn er ekki notaður í 10 sekúndur fer hann sjálfkrafa á stillingu fyrir hljóðstyrk. Notaðu upp/niður örvartakkana á vinstri hliðinni, fyrir neðan Power takkann til að fara upp eða niður valda stillingu. Það kemur bíp hljóð sem markar efra og neðra svið á hverri stillingu. Ef ekki er verið að spila bók, mun Stream tilkynna stöðu sillingarinnar. Fyrir hljóm/tónhæð og hraða kemur líka bíp hljóð til að gefa til kynna venjulega eða 0 stöðu. Þetta er gert með flötum tón. Athugið að tónhæðar stillingin kemur í staðinn fyrir hljómstillingu í Text-To-Speech bókum. Tónhæðarstillingin hefur ekki áhrif á hljómstillingar sem búið er að stillta fyrir uppteknar hljóðbækur. Athugið að fyrir tónlistarbókahillu er hljómstillingunni skipt út fyrir bassa og hátóna stillingu.

**GRUNDVALLAR LEIÐSÖGN**

**Stökkva fram og til baka með leiðsagnar stigi**Stream gerir þér kleift að leita að köflum, pörtum, blaðsíðum, tímastökki, greinarskilum, eða hverjum öðrum merkingum sem framleiðandinn hefur sett í bókina.

Notaðu 2 og 8 takkana til að velja leiðsagnar stig. Þetta er mismunandi frá bók til bókar, en venjulegt stig 1 þýðir kafli, stig 2 þýðir grein og stig 3 þýðir undirgrein o.s.frv. Blaðsíðu hlutinn er ekki settur upp í allar bækur. Orðtaka leiðsögn er venjulega minnsti leiðsagna hlutinn, en þetta er skilgreint af framleiðanda bókarinnar. Stream takmarkar orðtaka stökk í mest 1 mínútu. Fyrst skaltu velja leiðsagnar stig (kafla, blaðstíðu o.s.frv.), með 2 og 8tökkunum. síða notarðu 4 og 6 takkana til að fara afturábak og áfram á milli hluta í völdu stigi. 2 og 8 takkarnir munu aðeins tilkynna stig sem eru í boði í bókinni. Það er alltaf boðið upp á orðtaka stigið, en umfangið er undir framleiðanda bókarinnar komið.

**Bókahillu leiðsögn**Ýttu á Bókahillu (1) takkann nokkrum sinnum til að fletta í gegnum hringlistann af bókahillum. Athugið að tómar bókahillur eru ekki tilkynntar. Bókahillur inni halda mismunandi bækur og skrár. Þú ferð fram og til baka í gengum lista af fyrirsögnum í bókahillu með því að nota 4 og 6 takkana. Ýttu á Fara til takkann (fyrir ofan takka 1) til að setja inn viðeigandi bókarnúmer á bókahillunni. Klárið valiðá númeri bókarinnar með því að ýta á Staðfestingar (Kassa takkann) til að fara í fara í valið bókanúmer og halda áfram á bókahillunni. Þegar þú finnur bókina sem þú ert að leita að, ýttu á Staðfesta eða Spila til að opna hana. Ýttu á Spila til að láta Stream byrja að spila þar sem þú hættir síðast að lesa í bókinni.

**Hætta við skipun**Stjörnu takkinn gerir þér kleift að hætta við aðgerð.

**Staðfestingar skipun**Kassa takkinn gerir þér kleift að staðfesta aðgerð eða enda númera innskráningu eins og t.d. blaðsíðu, eða texta innsetningu eins og t.d. leitartexta.

**Stökkva á síðu**Fara á síðu aðgerðin gerir þér kleift að fara beint á ákveðna síðu.

Ýttu á Fara á síðu takkann, fyrir ofan takka 1. Settu inn blaðsíðunúmer. Ýttu á Kassa takkann til að fara á valda síðu. Stream mun staðfesta valda blaðsíðu. Eða ýttu á Spila/Stoppa lykilinn til að láta Stream byrja að spila frá valdri síðu.

Til að hætta við, ýttu á Hætta við (stjörnu) takkann.

**Upplýsingar - Takki 0**Upplýsinga (0) takkinn tilkynnir bók, spilara og rafhlöðu upplýsingar. Það eru tvær aðferðir til að nálgast þessar upplýsingar.

Ýttu á Upplýsinga (0) takkann. Allar upplýsingar verða tilkynntar. Eða ýttu á Upplýsinga (0) takkann og takka 4 eða 6 til að fara fram og til baka í gegnum hlutina. Þú getur líka ýtt á Upplýsinga takkann ítrekað til að flakka á milli hlutanna.

**AUKA EIGINLEIKAR**

**Hvar er ég? Takki 5**Hvar er ég takkinn mun tilkynna lestrarstöðuna þína án þess að trufla lesturinn. Þetta er mismundandi eftir bókargerðum, en Stream mun tilkynna eitt eða fleiri blaðsíðu og fyrirsagna númer, titil greinar eða skráarnafn. Í tónlist, mun verða tilkynnt núverandi mappa, skráarnafn og tími skráarinnar. Í hljóðbókum, öðrum bókum, hljóðskrám, vefvarpi og glósum mun verða tilkynnt prósenta bókarinnar eða glósunnar sem búið er að spila ásamt tíma skráarinnar. Í textaskrám, mun verða tilkynnt hvað mörg prósent búið er að spila af skránni. Lesturinn mun halda áfram um leið og búið er að gefa þessar upplýsingar.

**Hvíldar hamur**

Hvíldar takkinn gerir þér kleift að setja tímastilli sem stillir tímann sem spilarinn mun slökkva á sér sjálfkrafa.

Ýttu á Hvíldar takkann til að stilla tímastillinn á 15 mínútur. Í hvert skipti sem þú ýtir aftur á takkann munu bætast við 15 mínútur, að 60 mínútum. Næst þegar þú ýtir mun slökkna á tímastillinum og svo byrjar hringrásin aftur. Þegar tímastillirinn er virkur, mun ljós blikka síðustu mínutuna og koma tilkynning “Ein mínúta eftir”.

**Setja inn bókamerki**

Ýttu á tvisvar Bókamerki takkann eða þangað til þú heyrir ‘setjið inn bókamerki’. Þú getur líka komist í þessa stillingu með því að halda niðri Bókamerki takkanum, í staðinn fyrir að ýta tvisvar á hann. Settu inn númer frá 1 til 99998, sem þú vilt merkja þetta bókamerki með. Ýttu á Kassa takkann til að staðfersta, eða Spila/Stoppa takkann til að staðfesta og hefja spilun. Bókamerkið mun verða vistað í minni.

Athugið: Ef þú staðfestir án þess að setja inn númer mun Stream úthluta fyrsta lausa númerinu.

**Setja inn bókamerki fyrir hljóðbók**

Til að setja inn bókamerki skaltu gera eftirfarandi:

1. Ýttu á Bókamerki takkann tvisvar eða þangað til þú heyrir ‘Setjið inn bókamerki’.
2. Settu inn númerið sem þú vilt hafa á þessu bókamerki. Þú getur sleppt þessu skrefi og næsta lausa númer mun verða sett inn sjálfkrafa.
3. Ýttu og haltu niðri Upptöku takkanum og segðu stutt skilaboð. Slepptu síðan Upptöku takkanum. Athugið að upptakan er takmörkuð við 1 mínútu. Til að spila upptökuna einfaldlega farðu í, eða vafraðu í þetta bókamerki. Þú munt heyra upptökuna þína og síðan mun spilunin halda áfram í bókamerktri stöðu.
4. Til að hætta, ýttu á Stjörnu takkann. Það er ekki hægt að hætta þegar notuð er Hröð upptaka.

**Stökkva í ákveðið bókamerki**

Ýttu á Bókamerki takkann einu sinni eða þangað til þú heyrir ‘finna bókamerki’. Settu inn númer bókamerkis sem þú vilt fara í. Ýttu síðan á Kassa takkann. Stream mun fara í bókamerkið og tilkynna númerið. Eða, ýttu á Spila/Stoppa takkann. Stream mun fara í umbeðið bókamerki og byrja að spila.**Stökkva í næsta eða fyrra bókamerki**

Ýttu á Bókamerki takkann fjórum sinnum eða þangað til þú heyrir ‘’bókamerkja listi’. Ýttu á takka 4 eða takka 6 til að fara frá einu bókamerki til þess næsta. Í hvert skipti sem þú ýtir á takkann, muntu heyra númerið á næsta bókamerki og spilun mun hefjast. Ýttu á Kassa takkann til að staðfesta núverandi stöðu og halda áfram að spila.

**Eyða bókamerki**

Ýttu á Bókamerki takkann fimm sinnum eða þangað til þú heyrir ‘fjarlægja bókamerki’. Settu inn númer bókamerkisins sem þú vilt fjarlægja. Ýttu á Kassa takkann til að staðfesta. Til að fjarlægja öll bókamerki í bók, ýttu fyrst á Bókamerki takkann fimm sinnum eða þangað til þú heyrir ‘fjarlægja bókamerki’, síðan ýttu á takka 9 fimm sinnum (99999). Ýttu síðan á Kassa takkann til að staðfesta.

**STILLINGA VALMYND**

Hægt er að aðlaga Stream með því að nota Stillinga valmyndina.

Til að opna Valmyndina, ýttu á Valmynd (7) takkann. Með því að ýta aftur á takkann, ferðu í næstu valmynd. Vafraðu svo í valmyndinni með Upp/Niður (2, 8) tökkunum.Notaðu Hægri/Vinstri (4, 6) takkana til að velja stillingu og ýttu á kassa takkann til að staðfesta. Ýttu á Hætta við (stjarnan) eða einhvern annan takka til að hætta í Valmyndinni.

**BILANALEIT**

Ef Stream svara ekki og takkarnir virka ekki, þar með talið Power takkinn, skaltu halda niðri Power takkanum í 7 sekúndur og þvinga spilarann í að endurræsa sig.

*Örtækni - Þýtt með leyfi HumanWare 2016*